
     REPUBLIKA HRVATSKA
OPĆINSKI PREKRŠAJNI SUD U ZAGREBU
  Zagreb, Avenija Dubrovnik 8                                              Poslovni broj: Pp-4168/2026


U   I M E   R E P U B L I K E   H R V A T S K E 

P R E S U D A

	Općinski prekršajni sud u Zagrebu, po sucu Mariji Malenica-Marić, uz sudjelovanje Marije Halozar kao zapisničara, u prekršajnom predmetu protiv okrivljene pravne osobe Fun Coffe Play j.d.o.o. zbog prekršaja iz čl. 164. st. 1. t.17. Odluke o komunalnom redu, odlučujući o prigovoru okrivljene pravne osobe podnesenog protiv obaveznog prekršajnog naloga Grada Zagreba, Gradskog ureda za mjesnu samoupravu, promet, komunalne poslove, civilnu zaštitu i sigurnost, klasa:363-04/25-06/490, 27. travnja 2026.

p r e s u d i o   j e

	I Povodom prigovora okrivljene pravne osobe Fun Coffe Play j.d.o.o. po službenoj preinačuje se pobijani obavezni prekršajni nalog na način da se temeljem čl. 182. t. 1. Prekršajnog zakona okrivljena pravna osoba oslobađa optužbe zbog prekršaja iz čl. 164. st. 1. t.17. Odluke o komunalnom redu, činjenično i pravno opisanog, u izreci, pobijanog obaveznog prekršajnog naloga. 
	
	II Uslijed odluke iz točke I prigovor okrivljene pravne osobe postao je bespredmetan. 

           III Uslijed odluke iz točke I temeljem čl. 140. st. 2. Prekršajnog zakona troškovi prekršajnog postupka iz čl.138. st. 2. t. 2. do 5. i t. 7. Prekršajnog zakona padaju na teret proračunskih sredstava.

Obrazloženje

	1. Pobijanim obaveznim prekršajnim nalogom Grada Zagreba, Gradskog ureda za mjesnu samoupravu, promet, komunalne poslove, civilnu zaštitu i sigurnost, klasa:363-04/25-06/490, od 4. veljače 2026. okrivljena pravna osoba  proglašena je krivom i izrečena joj je novčana kazna u iznosu od 600,00 eura zbog prekršaja iz čl. 164. st. 1. t. 17. Odluke o komunalnom redu, a također je istim nalogom bila dužna naknaditi troškove postupka u iznosu od 26,54 eura.

          2. Protiv navedenog obaveznog prekršajnog naloga okrivljena pravna osoba je je pravodobno podnijela prigovor. 
 
	3. Rješavajući o prigovoru, te ispitujući obavezni prekršajni nalog sud nalazi da je pobijanim obaveznim prekršajnim nalogom u odnosu na opisano djelo prekršaja povrijeđeno materijalno prekršajno pravo iz čl. 196. t. 1. Prekršajnog zakona, jer djelo koje se okrivljenoj pravnoj osobi stavlja na teret nije po propisu prekršaj. 

[bookmark: _GoBack]	4. Protupravno ponašanje opisano u obaveznom prekršajnom nalogu, ne predstavlja prekršaj, budući je u obaveznom prekršajnom nalogu navedeno, da je postavljena otvorena terasa, iz čega nije vidljivo u čemu se sastoji protupravnost u ponašanju okrivljenika, jer je čl. 15. st. 1. Prekršajnog zakona propisano da se prekršaj može počiniti činjenjem ili nečinjenjem, dok je st. 2. istog članka navedenog zakona propisano, da je prekršaj počinjen nečinjenjem ako je počinitelj koji je pravno obvezan spriječiti nastupanje propisom opisane posljedice prekršaja to propustio učiniti, a takvo je propuštanje po djelovanju i značenju jednako počinjenju tog djela činjenjem. Naime odredbom čl. 164. st. 1. t. 17. Odluke o komunalnom redu propisano je da će se novčanom kaznom u iznosu od 600,00 do 1.300,00 eura kazniti za prekršaj pravna osoba ako postavi otvorenu terasu bez rješenja ili suprotno rješenju iz članka 71. stavka 1. ove odluke, dakle obilježje djela prekršaja iz ovog članka je da ako postavi terasu, što nije naznačeno u obaveznom prekršajnom nalogu, već se navodi da je postavljena terasa. Prema tome,  iz činjeničnog opisa djela prekršaja nije vidljivo da li je prekršaj počinjen činjenjem ili nečinjenjem, jer se samo postavljanje terase ne može podvesti pod činjenje prekršaja od strane okrivljene pravne osobe, niti nečinjenje, tako da obzirom na činjenični opis djela prekršaja, u konkretnom slučaju, ne proizlazi protupravno postupanje okrivljene pravne osobe, pa i djelo koje joj se stavlja na teret nije po propisu prekršaj. 

	5. Slijedom navedenog, kako činjenični opis djela prekršaja koji se okrivljenoj pravnoj osobi stavlja na teret ne sadrži obilježja djela prekršaja iz naprijed citiranih odredbi, to je sud po službenoj dužnosti preinačio pobijani obavezni prekršajni nalog, te donio presudu kojom se okrivljena pravna osoba oslobađa optužbe zbog prekršaja iz čl. 164.  st. 1. t. 17. Odluke o komunalnom redu, a prigovor okrivljene pravne osobe uslijed odluke iz točke I izreke presude postao je bespredmetan, dok je, sukladno odluci pod točkom I izreke presude, odlučeno da troškovi prekršajnog postupka padaju na teret proračunskih sredstava.

                                                U Zagrebu 27. travnja 2026.
    Zapisničar	 						     	               Sudac
Marija Halozar							   Marija Malenica-Marić

       Uputa o  pravnom lijeku:
	Protiv presude dopuštena je žalba u roku od 8 dana od dana dostave  prijepisa presude. Žalba se podnosi Općinskom prekršajnom sudu u Zagrebu, Avenija Dubrovnik 8, u dva  primjerka, a o žalbi odlučuje Visoki prekršajni sud Republike Hrvatske.

Dostavna naredba:
1. okrivljenoj pravnoj osobi, Fun Coffe Play j.d.o.o.,Zagreb, Ilica 200a,
2. tužitelju, Gradu Zagrebu, Gradskom uredu za mjesnu samoupravu, promet, komunalne poslove, civilnu zaštitu i sigurnost, klasa:363-04/25-06/490,
3. pismohrana, ovdje	

